गाजियाबाद। गोविंदपुरम स्थित डीडीपीएस पब्लिक स्कूल में चल रहा राष्ट्रीय छात्र सेना दल की 37वीं उत्तर-प्रदेश वाहिनी एनसीसी गाजियाबाद का वार्षिक प्रशिक्षण शिविर बृहस्पतिवार को सांस्कृतिक कार्यक्रमों के साथ संपन्न हो गया। अंतिम दिन कैडेट्स ने ट्रेनिंग के दौरान जो कुछ सीखा था, उसका प्रदर्शन किया। इसके साथ ही सभी खेल प्रतियोगिताएं भी हुईं। अंत में सभी कैडेट्स को पुरस्कृत किया गया। कैंप में जीबी नगर, बुलंदशहर, पंचशील नगर, प्रबुद्धनगर के कुल 365 कैडेट ने प्रशिक्षण लिया।